
„Tiekėjų kvalifikacijos reikalavimai ir reikalaujami
vadybos sistemų standartų“


TIEKĖJŲ KVALIFIKACIJOS REIKALAVIMAI,
IR REIKALAVIMAI LAIKYTIS VADYBOS SISTEMų STANDARTŲ

1. Tiekėjo kvalifikacija turi atitikti Tiekėjų kvalifikacijos reikalavimų lentelėje Nr. 1 nustatytus reikalavimus kvalifikacijai.
2. Kvalifikacinius reikalavimus turi atitikti ūkio subjektų grupė, veikianti pagal jungtinės veiklos sutartį.
3. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede žemiau nustatytus reikalavimus ir pateikti nurodytus dokumentus.
4. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą.
5. Tiekėjas gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu, t. y. visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui turės būti prieinami.
6. Tiekėjas pareikalavus turės pateikti informaciją (pažymas), kokias pirkimo sutarties dalis vykdytų ūkio subjektai, kurių pajėgumais tiekėjas remtųsi, ir (ar) subtiekėjai, jeigu jie yra žinomi.
7. Nustatytą kvalifikaciją tiekėjai (ir jų personalas) privalo būti įgiję iki pasiūlymų pateikimo termino pabaigos.
8. Tiekėjas teikdamas pasiūlymą, kaip pirminį kvalifikacijos įrodymą pateikia su pasiūlymu užpildytą EBVPD.
9. Ekonomiškai naudingiausią pasiūlymą pateikęs tiekėjas, per nustatytą terminą, turės pateikti aktualius dokumentus, patvirtinančius jo atitiktį kvalifikacijos reikalavimams. Pirkimo vykdytojas bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
10. Atitiktys nustatytam reikalavimui yra deklaruojamos pirminiame dokumente – EBVPD, preliminariai patvirtinančiame, kad tiekėjas ir subjektai, kurių pajėgumais jis remiasi, atitinka lentelėje Nr. 1 nustatytus kvalifikacijos reikalavimus. Susipažinus su pasiūlymais, iš ekonomiškai naudingiausią pasiūlymą pateikusio tiekėjo bus prašoma pateikti lentelėje Nr. 1 nurodytus dokumentų kopijos ir duomenis patvirtinančius atitiktį EBVPD deklaruotai kvalifikacijai (VPĮ 51 straipsnio 7 dalies 3 punktas).
11. Perkančioji organizacija reikalauja, kad tiekėjas laikytųsi: i) Informacinių technologijų (IT) paslaugų valdymo standarto; ir ii) Informacijos saugumo valdymo sistemos standarto, kurie nurodyti Vadybos standartų lentelėje Nr. 2.


Tiekėjų kvalifikacijos reikalavimai
Lentelė Nr. 1
	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	1. 
	Techninis ir profesinis pajėgumas

	1.1. 
	[bookmark: _GoBack]Tiekėjas prekių diegimui turi turėti bent 1 (vieną) kompetentingą specialistą, reikalingą perkamos prekių įdiegimui.
	Siūlomos prekės gamintojo išduotas Genesys Cloud CX Professional Certification sertifikatas arba lygiaverčiai dokumentai, įrodantys kvalifikaciją  parengti Genesys kontaktų centro įrangą pateiktų Genesys Cloud CX2 licencijų įdiegimui ir paruošimą darbui.
VPĮ 51 straipsnio 7 dalies 7 punktas.
	Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.

Subtiekėjams šis reikalavimas nenustatomas.





Tiekėjams keliami reikalavimai dėl:
Informacinių technologijų (IT) paslaugų valdymo standarto;
Informacijos saugumo valdymo sistemos standarto.

1. Perkančioji organizacija reikalauja, kad tiekėjas laikytųsi: i) informacinių technologijų (IT) paslaugų valdymo standarto; ir ii) informacijos saugumo valdymo sistemos standarto, kurie nurodyti žemiau pateiktoje Vadybos standartų lentelėje Nr. 2.
2. Tiekėjams keliamus reikalavimus dėl atitikties vadybos / valdymo sistemų standartų reikalavimams turi atitikti ūkio subjektų grupė, veikianti pagal jungtinės veiklos sutartį.
Lentelė Nr. 2
	Eil. Nr.
	Reikalavimas dėl vadybos sistemos standartų laikymosi.
	Atitiktį reikalavimui įrodantys dokumentai

	3.
	Perkamų prekių pristatymui ir diegimui tiekėjas taiko sertifikavimo įstaigos patvirtintą Informacinių technologijų (IT) paslaugų valdymo sistemos standartą LST ISO/IEC 20000-1 arba lygiavertį.
	Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos IT paslaugų valdymo sistemos standarto, skaitmeninė kopija arba originalas.

Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.

	4.
	Perkamų prekių pristatymui ir diegimui tiekėjas taiko sertifikavimo įstaigos patvirtintą Informacijos saugumo valdymo sistema standartą LST EN ISO/IEC 27001 arba lygiavertį.
	Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos Informacijos saugumo valdymo sistemos standarto, skaitmeninė kopija arba originalas.
Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.



